PMIndiaData/PMIndiaSum huggingface dataset:
وزیر اعظم جناب نریندر مودی نے یوکرین سے بھارتیوں  کے انخلاء کے لیے شروع کیے گئے آپریشن گنگا میں شامل حصص داروں سے ورچوئل طریقے پر ملاقات کی

نئی دہلی، 15/مارچ 2022 ۔ وزیر اعظم جناب نریندر مودی نے آج آپریشن گنگا میں شامل حصص داروں کے ساتھ بات چیت کی۔ آپریشن گنگا نے کامیابی سے تقریباً 23000 بھارتی شہریوں کے ساتھ ساتھ 18 ممالک سے تعلق رکھنے والے 147 غیر ملکی شہریوں کو یوکرین سے نکالنے کا کام کیا ۔ بات چیت کے دوران، یوکرین، پولینڈ، سلوواکیہ، رومانیہ اور ہنگری میں بھارتی کمیونٹی اور پرائیویٹ سیکٹر کے نمائندوں نے آپریشن گنگا کا حصہ بننے کے اپنے تجربات اور انہیں درپیش چیلنجوں کو بیان کیا اور اس پیچیدہ انسانی آپریشن میں تعاون کرنے پر اپنے اطمینان اور اعزاز کے احساس کا اظہار کیا۔ وزیر اعظم نے آپریشن کی کامیابی کے لیے انتھک محنت کرنے والے بھارتی کمیونٹی لیڈروں، رضاکار گروپوں، کمپنیوں، نجی افراد اور سرکاری اہلکاروں کی زبردست تعریف کی ۔انہوں نے آپریشن کی کامیابی کیلئے حب الوطنی کے جذبے، کمیونٹی سروس کے جذبے اور آپریشن گنگا میں شامل تمام حصص داروں کی طرف سے د کھائی گئی ٹیم اسپرٹ کی تعریف کی۔ وزیر اعظم نے خاص طور پر متعدد کمیونٹی تنظیموں کی ستائش کی ۔انہوں نے اس جانب اشارہ کیا کہ ان کی بے لوث خدمات جنہیں وہ غیر ملکی ساحلوں میں بھی مجسم بنا رہے ہیں، بھارت کی تہذیبی قدروں کی نظیر پیش کرتی ہیں۔ بحران کے دوران بھارتی شہریوں کی حفاظت کو یقینی بنانے کے لئے حکومت کی طرف سے کی گئی کوششوں کے بارے میں بات کرتے ہوئے، وزیر اعظم نے یوکرین اور اس کے پڑوسی ممالک کے رہنماؤں کے ساتھ اپنی ذاتی بات چیت کو یاد کیا اور تمام غیر ملکی حکومتوں سے ملنے والے تعاون کے لئے ان کا شکریہ ادا کیا۔ اس اعلی ترجیح کا اعادہ کرتے ہوئے جو حکومت بیرون ملک مقیم بھارتیوں کی حفاظت کو دیتی ہے، وزیر اعظم نے یاد دلایا کہ بھارت نے ہمیشہ کسی بھی بین الاقوامی بحران کے دوران اپنے شہریوں کی مدد کے لئے پوری تندہی سے کام کیا ہے۔ بھارت کے پرانے فلسفے وسو دھیو کٹمبکم کی رہنمائی میں، بھارت نے ہنگامی حالات کے دوران دوسرے ممالک کے شہریوں کو انسانی امداد بھی فراہم کی ہے۔
ویتنام کے صدر کے سرکاری دورہ ہندوستان کے دوران ہند-ویتنام مشترکہ بیان

نئیدہلی۔04 مارچ، 2018 ؛صدر جمہوریہ جناب رام ناتھ کووند کی دعوت پر سوشلسٹ جمہوریہ ویتنام اور ان کی اہلیہ نے 02 مارچ سے 04 مارچ ، 2018 تک ہندوستان کا سرکاری دورہ کیا۔ ویتنام کے صدر کے ہمراہ ایک اعلیٰ سطحی وفد بھی تھا جس میں نائب وزیراعظم اور وزیر خارجہ جناب فام بینہ مینہ، بہت سی وزارتوں اور ریاستوں کے لیڈران اور ایک بڑا تجارتی وفد شامل تھا۔ دورۂ ہندوستان کے دوران ویتنام کے صدر ٹران دائی کوانگ کا صدر جمہوریہ ہند نے خیر مقدم کیا اور راشٹرپتی بھون میں انہیں گارڈ آف آنر پیش کیا گیا۔ ویتنام کے صدر نے راج گھاٹ میں مہاتما گاندھی میموریل پر گلہائے عقیدت پیش کیا اور گفت و شنید کی اور صدر جمہوریہ ہند کی طرف سے ضیافت میں شرکت کی۔ وزیر اعظم جناب نریندر مودی کے ساتھ وفد سطح کی بات چیت کی گئی۔ ویتنام کے صدر ٹران دائی کوانگ نے لوک سبھا کی اسپیکر محترمہ سمترا مہاجن اور وزیر خارجہ محترمہ سشما سوراج کا خیرمقدم کیا اور دیگر کئی وزراء سے ملاقات کی۔ انہوں نے ویتنام – ہند بزنس فورم سے بھی خطاب کیا اور ہندوستانی صنعت و تجارت کے متعدد سرکردہ لیڈروں کے ساتھ بات چیت کی۔ اس سے پہلے انہوں نے گیا کا دورہ کیا۔ ویتنام اور ہندوستان کے مابین دوستانہ ماحول میں بات چیت ہوئی یہ بات چیت وزیراعظم نریندر مودی کے سال 2016 میں دورۂ ویتنام کی کامیابی کے بعد دونوں ممالک کے گہرے ہوتے تعلقات اور کثیر جہتی روابط کی عکاس ہے۔ ساتھ ہی ہندوستان اور ویتنام کے درمیان جامع حکمتی شراکت کی بھی ترجمان ہے۔ بات چیت کے بعد ٹران دائی کوانگ اور وزیراعظم نریندر مودی نے نیوکلیائی توانائی ، تجارت اور ماہی گیری وغیرہ سے متعلق سمجھوتے کے تبادلے کے گواہ بنے ۔ ویتنام کے ساتھ ٹران دائی کوانگ نے معاشی اور سماجی ترقی ، سائنس اور ٹیکنالوجی سے متعلق حصولیابی اور عوام کے معیار زندگی بہتر بنانے کے لیے ہندوستان کی ستائش کی۔ انہوں نے علاقائی اور بین الاقوامی سطح پر ہندوستان کے رول کو حمایت دینے کی خواہش ظاہر کی۔ صدر جمہوریہ ہند رام ناتھ کووند اور وزیر اعظم نریندر مودی نے سماجی اور معاشی ترقی کے لیے ویتنام کو مبارکباد پیش کی اور اس اعتماد کا اظہار کیا کہ ویتنام جلد ہی صنعتی ملک بننے کا مقصد حاصل کر لے گا اور خطے اور دنیا میں اس کا اہم رول اور درجہ ہوگا۔ ۔۔۔۔۔۔۔۔۔۔۔۔۔۔۔۔۔۔۔۔۔
وزیراعظم نے ’’آشا ‘‘اور’’ آنگن واڑی‘‘ ملازمین کی تنخواہوں  میں اضافے کا اعلان کیا

نئی دہلی، 11 ستمبر ۔وزیراعظم جنا ب نریندر مودی نے آج ’’آشا ‘‘ اور’’آنگن واڑی ‘‘ملازمین کی تنخواہوں میں زبردست اضافے کا اعلان کیا۔ اگلے ماہ سے نافذالعمل ہونےو الا یہ اعلان لاکھوںآشا ، آنگن واڑی اور اے این ایم ملازمین کے ساتھ ویڈیو رابطہ کاری کے دوران کیا گیا ۔ وزیر اعظم نے آشا ملازمین کو مرکزی سرکار کی طرف سے دی جانے والی معمول کی ترغیبات کو دو گنا کئے جانے کا اعلان کیا۔ علاوہ ازیں تمام آشا ملازمین اور ان کے معاونین کو پردھان منتری جیون جیوتی بیمہ یوجنا اور پرائم منسٹر سرکشا بینہ یوجنا کے تحت مفت بیمے کی سہولت فراہم کرائی جائے گی۔ اس موقع پر وزیر اعظم نے آنگن واڑی ملازمین کو دئے جانے والے اعزازیہ کی رقم میں بھی زبردست اضافے کا اعلان کیا ۔ اب تک جن آنگن واڑی ملازمین کو تین ہزار روپے ماہانہ کا اعزازیہ دیا جاتا تھا ، اب انہیں چار ہزار روپے ماہانہ کا اعزازیہ دیا جائے گا اور جن لوگوں کو 2200 روپے ماہانہ دئے جاتے تھے ، انہیں اب 3500 روپے ماہانہ کا اعزازیہ دیا جائے گا ۔آنگن واڑی ملازمین کو دئے جانے والے اعزازیہ میں بھی اضافہ کرکے اسے 1500 روپے ماہانہ سے بڑھاکر اسے 2250 روپے ماہانہ کردیا گیا ہے ۔ اس موقع پر وزیر اعظم نے یہ اعلان بھی کیا کہ کامن ایپلی کیشن سافٹ وئیر (آئی سی ڈی ایس ۔سی اے ایس) استعمال کرنے والے آنگن واڑی ملازمین اور ان کے معاونین کو اضافی ترغیبات بھی دی جائیں گی۔ اس اضافی ترغیب کی رقم کارکردگی پر مبنی 250 سے 500 روپے ماہانہ تک ہوگی۔ وزیر اعظم نے اس موقع پر ملک بھر کی آشا ملازمین ، آنگن واڑی ملازمین اور اے این ایم (آگزیلیری نرسنگ مڈوائف ) کی تین ٹیموں سے ویڈیو برج کے ذریعہ گفتگو کی ۔وزیر اعظم نے مل کر کام کرنے کے ان کے طریقے ،وسائل اور ٹکنالوجی کو جدت طراز طریقے سے استعمال کرنے ،صحت اور غذائی خدمات میں بہتری کرنے اور پوشن ابھیان کا نشانہ حاصل کرنے اور ملک میں سوئے تغذیہ میں کمی کرنے کی کوششوں کے لئے ان ملازمین کی ستائش کی ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم 4685U-
وزیراعظم نے آنجہانی سابق وزیراعظم راجیو گاندھی کو ان کی وفات کی برسی پر خراج عقیدت پیش کیا

نئی دہلی، 21 ؍مئی، 2020،وزیراعظم جناب نریندر مودی نے سابق وزیراعظم آنجہانی راجیو گاندھی کو ان کی وفات کی برسی پر خراج عقیدت پیش کیا ہے۔ وزیراعظم نے اپنے پیغام میں کہا ہے کہ ‘‘ ان کی وفات کی برسی کے موقع پر سابق وزیراعظم جناب راجیو گاندھی کو خراج عقیدت’’۔ ۔۔۔۔۔۔۔۔۔۔۔ م ن۔ک ا۔
وزیراعظم نے بھارتیہ جن اوشدھی پری یوجنا کے مستفدین سے  بات چیت کی

نئی دہلی، 7 مارچ 2019، وزیراعظم جناب نریندر مودی نے آج پردھان منتری بھارتیہ جن اوشدھی پر ی یوجنا کے مستفدین اور جن اوشدھی کیندروں کے مالکوں کے ساتھ ویڈیو کانفرنسنگ کے ذریعہ بات چیت کی۔ مرکزی حکومت نے جینرک دواؤں کے تئیں بیداری لانے اور ان کے استعمال کو فروغ دینےکے لئے 7 مارچ 2019 کو ملک بھر میں جن اوشدھی دوس کے طور پر منانے کا فیصلہ کیا ہے۔ 5000سے زیادہ مقامات پر موجودہ مستفدین اور اسٹور مالکوں کے ساتھ ایک ساتھ بات چیت کرتے ہوئے وزیراعظم نے کہا کہ کم قیمتوں پر اعلی معیار والی دواؤں کی دستیابی کو یقینی بنانے کے لئے حکومت نے دو بڑے اقدامات کئے ہیں۔ سب سے پہلے 850 ضروری دواؤں کی قیمتوں کو کنٹرول کیا گیا اور ہارٹ اسٹینٹ نیز گھٹنے کی سرجری کے لئے استعمال ہونے والے آلات کی قیمتوں کو کم کیا گیا۔ دوسرا پورے ملک میں جن اوشدھی کیندروں کا ایک سلسلہ شروع کیا گیا۔ وزیراعظم نے کہا کہ ان اقدامات سے نہ صرف غریبوں کو بلکہ متوسط طبقے کو بھی بہت فائدہ ہوا ہے۔ وزیراعظم نے کہا کہ جن اوشدھی کیندروں میں دواؤں بازار کی شرحوں سے 50 سے 90 فیصد کم قیمتوں پر مل رہی ہیں۔ انہوں نے کہا کہ گزشتہ ساڑھے چار برسوں میں 5000 سے زیادہ جن اوشدھی کیندر کھولے جاچکے ہیں۔ ان کیندروں سے نہ صرف معیاری دوائیں ملتی ہیں بلکہ یہ خود روزگاری اورروزگار کے نئے مواقع بھی دستیاب کراتے ہیں۔ صحت کے شعبے میں وسیع تبدیلی لانے کی فکر کا ذکر کرتے ہوئے وزیراعظم نے کہا کہ اس بار میں حکومت کی سوچ صرف ایک دائرے میں سمٹ کر رہنے کے بجائے وسیع سطح پر حل تلاش کرنے کی ہے۔ انہوں نے کہا کہ صحت کے شعبے سے وابستہ سبھی متعلقین اس شعبے میں یکسر تبدیلی لانے کے لئے مل کر کام کررہے ہیں۔ وزیراعظم نے کہا کہ گزشتہ ساڑھے چار برسوں کے دوران ملک میں 15 نئے ایمس کھولے گئے ہیں یا کھلنے کے عمل میں ہیں۔ میڈیکل کالجوں میں ایم بی بی ایس اور پوسٹ گریجویشن کی پڑھائی کے لئے 31 ہزار سیٹوں کا اضافہ کیا گیا ہے۔ وزیراعظم کے ساتھ بات چیت میں جن اوشدھی پری یوجنا کے مستفدین نے جن اوشدھی کیندروں سے اعلی معیار والی دوائیاں ملنے پر خوشی کا اظہار کیا۔ انہوں نے کہا کہ دواؤں کی قیمت کم ہونے سے ایک طرف جہاں ان کے پیسوں کی بچت ہوئی ہے وہیں دوسری طرف انہیں علاج کے لئے صحیح دوائیاں بھی دستیاب ہورہی ہیں۔ ۔۔۔۔۔۔۔۔۔۔۔ م ن۔م م ۔ن ا۔
وزیراعظم نے  میری کوم کو  سونے کا تمغہ جیتنے پر مبارک  با د دی

نئی دہلی، 8 نومبر 2017، وزیراعظم نریندر مودی نے بھارتیہ باکسر میری کوم کو عورتوں کی ایشین کنفیڈریشن باکسنگ چیمپئن شپ میں سونے کا تمغہ جیتنے پر مبارک باد دی ہے۔ وزیراعظم نے کہا ہے کہ ‘‘ اے ایس بی سی ایشین کنفیڈریشن وومین باکسنگ چیمپئن شپ میں سونے کا تمغہ جیتنے پر میری کوم کو مبارک باد۔ آپ کی کامیابی سے بھارت کا سر فخر سے بلند ہوا ہے’’۔ ۔۔۔۔۔۔۔۔۔۔۔ م ن۔ و۔ ج۔
مرکزی کابینہ کو ہندوستان اور ازبیکستان کے درمیان سائنس ،ٹیکنالوجی اور اختراع کے شعبے میں اشتراک و تعاون سے متعلق مفاہمت نامے کے بارے میں جانکاری دی گئی

نئی دہلی،22نومبر / وزیراعظم جناب نریندر مودی کی صدارت میں مرکزی کابینہ کو ہندوستان اور ازبیکستان کے درمیان سائنس ،ٹیکنالوجی اور اختراع کے شعبے میں اشتراک و تعاون سے متعلق مفاہمت نامے کے بارے میں جانکاری دی گئی۔اس مفاہمت نامے پر وزیراعظم جناب نریندر مودی اور ازبیکستان کے صدر جناب شوکت میرضیائف کی موجودگی میں یکم اکتوبر 2018 کو نئی دلی میں ہندوستان کی جانب سے سائنس ، ٹیکنالوجی اور ارضیاتی سائنسیز کے وزیر ڈاکٹر ہرش وردھن اور ازبیکستان کی طرف سے اختراعی ترقی کے وزیر جناب ابراہیم عبدالرحمانوف کے ذریعے دستخط کئے گئے تھے۔ فوائد: اس مفاہمت نامے پر دستخط کئے جانے سے دونوں ملکوں کے درمیان دو طرفہ تعلقات میں ایک نئے باب کا آغاز ہوگا کیونکہ سائنس اور ٹیکنالوجی میں باہمی مفادات کی مضبوطی سے دونوں ملکوں کو فائدہ حاصل ہوگا۔ اس مفاہمت نامے کا مقصد دونوں ملکوں کے درمیان سائنس ٹیکنالوجی اور اختراع کے شعبے میں اشتراک و تعاون کو مزید فروغ دینا ہے ۔ شراکت داروں میں ہندوستان اور ازبیکستان کے سائنسی اداروں کے محققین ، اساتذہ ،تحقیق و ترقی ، لیباریٹریاں اور صنعتیں شامل ہیں۔ دونوں ملکوں کے درمیان اشتراک و تعاون کےممکنہ شعبوں میں زراعت ، غذائی سائنس اور ٹیکنالوجی ، انجینئرنگ علوم ، اطلاعاتی و مواصلاتی ٹیکنالوجی ، میٹیرئل سائنسیز ، لائف سائنسیز ، بایو ٹیکنالوجی ، طبعیات ، ایسٹرو فیزکس ، توانائی ، پانی ، ماحولیاتی اور قدرتی وسائل ایسے شعبے ہیں جن کی شناخت فوری اشتراک و تعاون کے لئے کی گئی ہے۔
وزیراعظم نے ڈاکٹر ایچ- وی -ہانڈے کے جذبے کی ستائش کی، جنہوں نے

وزیراعظم جناب نریند رمودی نے ڈاکٹر ایچ-وی-ہانڈے کے جذبے اور توانائی کی ستائش کی ہےجنہوں نے 75سال پرانے اخبار کوٹویٹ کیا ہے جس میں آزادی کا اعلان کیا گیا تھا۔ وزیراعظم نے کہا ہے کہ ڈاکٹر ایچ –وی –ہانڈے جی جیسے لوگ غیر معمولی افراد ہیں جنہوں نے اپنی زندگی قومی تعمیر کے لئے وقف کردی۔ آزادی کا امرت مہوتسو پر ڈاکٹر ایچ –وی– ہانڈے کے ٹویٹ کے جواب میں وزیراعظم نے ٹوئیٹ کیا ہے: ‘‘ڈاکٹر ایچ– وی– ہانڈے جی ، جیسے لوگ غیر معمولی افراد ہیں جنہوں نے اپنی زندگی قوم کی تعمیر کے لئے وقف کردی ہے۔ ان کی توانائی اور جذبے کو دیکھ کر خوشی ہوئی ہے۔ @DrHVHande1" ش ح۔ و ا۔ ج
وزیراعظم نے 5 سال مکمل ہونے پر پی ایم-ایف بی وائی کے مستفیدین کو مبارکباد پیش کی

وزیراعظم جناب نریندر مودی نے پی ایم –ایف بی وائی فصل بیمہ یوجنا کے تمام مستفیض ہونے والوں کو 5 سال مکمل ہونے پر مبارکباد دی ہے۔ ایک سے زیادہ ٹوئیٹس کے ذریعہ وزیراعظم نے کہا کہ ‘‘ محنت کش کسانوں کو فطرت کی نا خوشگوار اور غیر متوقع تبدیلیوں سے نجات دلانے کے لئے ایک اہم اقدام کے طور پر فصل بیمہ یوجنا نے آج اپنے 5 سال پورے کر لئے۔ اس دوران یوجنا کے کوریج میں اضافہ ہوا ہے، جس سے کروڑوں کسانوں کا خطرہ کم ہوا ہے اور انہیں فائدہ پہنچا ہے۔ میں اس اسکیم سے تمام مستفیض ہونے والوں کو مبارکباد دیتا ہوں۔ وزیراعظم فصل بیمہ یوجنا نے کسانوں کے لئے زیادہ سے زیادہ فائدے کو کس طرح یقینی بنایا ہے۔ دعوؤں سے نمٹنے میں شفافیت کو کس طرح فروغ دیا گیا۔ ان باتوں کا اور پی ایم-ایف بی وائی سے متعلق دیگر پہلوؤں کا جواب نمو ایپ کے آپ کی آواز سیکشن میں جدیدمواد کے ساتھ جواب دیا گیا ہے۔
صاحب کمال اداکار عرفان خان کے انتقال پر وزیراعظم کا اظہار تعزیت

نئی دہلی: 29 اپریل 2020، وزیر اعظم نریندر مودی نے صاحب کمال معروف فلم اداکارعرفان خان کی رحلت پر شدید افسوس کا اظہار کیا ہے ۔ نریندر مودی نے تعزیتی پیغام میں کہا ہے کہ ’’عرفان خان کی رحلت سنیما اور تھیٹر کی دنیا کے لیے ناقابل خسارہ ہے۔ انھیں مختلف اصناف میں اپنی ورسٹائل پرفارمنس (متنوع اداکاری) کے لیے یاد رکھا جائے گا۔ میری تعزیت ان کے اہل خانہ، دوستوں اور مداحوں کے ساتھ ہے۔ خدا ان کی روح کو سکون عطا کر ۔‘‘ (م ن- ن ر) (29-04-2020)
وزیر اعظم نے اس سال کے پریکشا پہ چرچہ کے لیے خیالات  و نظریات  طلب کئے

وزیر اعظم جناب نریندر مودی نے تمام لوگوں کو خاص طور پر امتحان کے سورماؤں ، والدین اور اساتذہ کو مدعو کیا ہے کہ وہ اس سال کی پریکشا پہ چرچا بات چیت کے لیے اپنے خیالات و نظریات کا اشتراک کریں۔ وزیراعظم نے ٹویٹ کیا۔ ‘‘پریکشا پہ چرچا کو زندگی کے تمام شعبوں کے لوگوں کی طرف سے موصول ہونے والی وسیع معلومات نے اور بھی یادگار بنا دیا ہے۔ میں آپ سب کو دعوت دیتا ہوں، خاص طور پر امتحان کے سورماؤں # ، والدین اور اساتذہ کو کہ اس سال کی گفتگو کے لیے اپنی معلومات کا اشتراک کریں۔ in/ppc-2023/PPC2023 innovateindia.mygov # ’’
وزیراعظم نے محترمہ مکتاتلک کےانتقال پر اظہار تعزیت کیا

وزیراعظم جناب نریندر مودی نے پُنے کی سابق میئر اور مہاراشٹر کی رکن اسمبلی محترمہ مکتا تلک کے انتقال پر اپنے گہرے رنج وغم کااظہار کیا ہے۔ ایک ٹوئیٹ میں، وزیراعظم نے کہا ؛ ’’محترمہ مکتاتلک جی نےبری جاں نثاری کے ساتھ سماج کی خدمت کی۔ انہوں نے عوام دوست معاملات کو اٹھاکر نمایاں حیثیت حاصل کی اور پُنے کی میئر کی حیثیت سے ان کی مدت کار قابل ذکر رہی۔ بی جے پی کی خدمت کیلئے ان کے عزم کو کاریہ کرتاؤں کےذریعے ہمیشہ یاد رکھا جائیگا۔ ان کے انتقال سے مجھے صدمہ ہوا ہے۔ ان کے اہل کنبہ اور حامیوں کو تعزیت ۔ اوم شانتی‘‘۔ ۔۔۔۔۔۔۔۔۔۔۔ ش ح۔س ب۔ ع ن۔
وزیر اعظم نے غذائیت سے متعلق آگاہی کو عوامی تحریک میں تبدیل کرنے کے ضمن میں پوشن ماہ کی اہمیت کو اجاگر کیا

نئی دہلی،30 اگست ، من کی بات کے تازہ ترین خطاب میں وزیر اعظم نے واضح کیا کہ ستمبر کا مہینہ پوشن ماہ— تغذیہ بخش ماہ — کے طور پر منایا جائے گا۔ انھوں نے کہا کہ قوم اور تغذیہ کا ایک دوسرے سے بہت قریبی باہمی تعلق ہے۔ انھوں نے ایک دور کی بات کی یاد دلائی۔ ‘‘یتھاانم پتھا منم’’ جس کا مطلب ہے کہ ذہنی اور فطری ترقی کا ہمارے کھانے کی مقدار کے معیار سے براہِ راست تعلق ہے۔ انھوں نے کہا کہ بچوں اور طلبا کو زیادہ سے زیادہ صلاحیتوں کے حصول اور ان کی توجہ مرکوز کرنے میں مدد دینے میں غذائیت اور مناسب غذا ایک بہت بڑا کردار ادا کرتی ہے۔ انھوں نے اس بات پر زور دیا کہ بچوں کی بہتر پرورش کرنے کے لیے ماں کو باقاعدہ غذائیت کی ضرورت پڑتی ہے۔ انھوں نے مزید واضح کیا کہ غذائیت سے صرف کھانے کا مطلب ہی نہیں ہوتا بلکہ اس میں ضروری تغذیائی اجزا جیسے کہ نمکیات اور وٹامن وغیرہ بھی شامل ہوتے ہیں۔ وزیر اعظم نے گذشتہ کچھ برسوں کے دوران ملک میں خاص طور پر گاؤوں میں ان کاوشوں کا ذکر کیا جن میں ‘غذائیت ہفتہ اور غذائیت کے مہینے’ میں عوام کی شرکت سے غذائیت سے متعلق بیداری کو ایک عوامی تحریک میں تبدیل کیا جارہا ہے۔ انھوں نے مزید کہا کہ عوامی تحریک میں اسکولوں کو بھی مربوط کیا گیا ہے اور ا س بات کو یقینی بنانے کی کوششیں کی جارہی ہیں کہ بچوں میں غذائیت سے متعلق آگاہی میں اضافہ کرنے کے لیے مقابلے کا رجحان پیدا ہو۔ وزیر اعظم نے کہا کہ کلاس میں جس طرح ایک کلاس مانیٹر ہوتا ہے اسی طرح سے ایک غذائیت مانیٹر بھی ہونا چاہیے۔ اسی طرح ایک رپورٹ کارڈ کی طرح ایک غذائیت کارڈ بھی متعارف کیا جانا چاہیے۔ انھوں نے مطلع کیا کہ ‘‘غذائیت کے مہینے’’ کے دوران ‘مائی گورنمنٹ پورٹل’ پر خوراک اور غذائیت کوئیز اور میمی مقابلے کا انعقاد کیا جائے گا۔ انھوں نے سامعین پر زور دیا کہ وہ اس میں شرکت کریں۔ وزیر اعظم نے آگاہ کیا کہ ‘‘اتحاد کے مجسمے میں ایک منفرد قسم کا غذائیت پارک بھی بنایا گیا ہے جہاں لوگ تفریح کے ساتھ ساتھ تغذیہ سے متعلق تعلیم کا مشاہدہ بھی کرسکتے ہیں۔ اس بات پر زور دیتے ہوئے کہ ہندوستان میں متنوع تغذیائی اشیا کی بھرمار ہے، وزیر اعظم نے کہا کہ کسی بھی مخصوص خطے کے سیزن کے مطابق متوازن اور متناسب غذائیت سے بھرپور غذا کا منصوبہ تیار کیا جانا چاہیے جس میں مقامی اناج، پھل اور سبزیاں شامل کی جانی چاہیے جو اُس علاقے میں اُگائی جاتی ہوں۔ انھوں نے بتایا کہ ایک ‘‘ہندوستانی زرعی فنڈ’’ بنایا جارہا ہے جس میں ہر ایک ضلع میں پیدا ہونے والی فصلوں کے بارے میں مکمل معلومات اور ان سے متعلق مکمل تغذیائی اقدار کا احاطہ کیا جائے گا۔ وزیر اعظم نے سامعین سے کہا کہ وہ غذائیت سے بھرپور کھانا کھائیں اور ‘‘تغذیہ کے مہینے’’ میں صحت مند رہیں۔
وزیراعظم نے جین آچاریہ شری وجے ولبھ سریشورجی مہاراج کی 151 ویں سالگرہ پر‘اسٹیچوآف پیس’ کی نقاب کشائی کی

نئی دہلی ،16نومبر: وزیراعظم جناب نریندرمودی نے آج جین آچاریہ شری وجے ولبھ سریشورجی مہاراج کی 151 ویں سالگرہ پر ویڈیو کانفرنسنگ کے ذریعہ ‘اسٹیچوآف پیس’ کی نقاب کشائی کی۔جین آچاریہ کی یاد میں بنائے گئے اس مجسمہ کو ‘اسٹیچو آف پیس’ نام دیا گیا ہے۔ 151 انچ کے اس مجسمہ کو اشٹ دھاتو، یعنی آٹھ دھاتوں سے بنایا گیا ہے جس میں تانبے کی مقدار سب سے زیادہ ہے، اوراسے راجستھان کے پالی میں وجے ولبھ سادھنا کیندر، جیت پورہ میں نصب کیا گیا ہے۔ وزیراعظم نے اس موقع پر موجود جن آچاریہ اور روحانی رہنماؤں کو خراج پیش کیا۔دو ‘ولبھ’، سردار ولبھ بھائی پٹیل اور جین آچاریہ شری وجے ولبھ سریشورجی مہاراج کا ذکر کرتے ہوئے وزیراعظم نے کہاکہ انہیں اس بات پر فخر ہے کہ دنیا کے سب سے بڑے مجسمہ یعنی سردار پٹیل کے مجسمہ‘اسٹیچو آف یونیٹی’ کی نقاب کشائی کرنے کے بعد انہیں جین آچاریہ شری وجے ولبھ کے مجسمہ ‘اسٹیچو آف پیس’ کی نقاب کشائی کرنے کا موقع مل رہا ہے۔ ‘ووکل فار لوکل’ پرزور دیتے ہوئے جناب مودی نے درخواست کی کہ جنگ آزادی کی طرح ہی تمام روحانی پیشواؤں کو آتم نربھرتا کا پیغام پھیلانا چاہئے او ر لوگوں کو ‘ووکل فار لوکل’ کے بارے میں بتانا چاہئے۔انہوں نے یہ بھی کہاکہ لوگوں نے دیوالی کے دوران جس طرح اس مہم کی حمایت کی ہے وہ کافی توانائی بخشتا ہے۔ وزیراعظم نے کہاکہ ہندوستان نے دنیا کو ہمیشہ امن، عدم تشدد اور دوستی کاراستہ دکھایا ہے۔ آج بھی دنیا اسی رہنمائی کے لئے ہندوستان کی طرف دیکھ رہی ہے۔ہندوستان کی تاریخ کا مطالعہ کرنے پر آپ کو پتہ چلے گا کہ جب کبھی ضرورت پیش آئی تو مذہبی رہنماؤں نے معاشرے کی رہنمائی کی ہے۔ آچاریہ وجے ولبھ ایسے ہی ا یک رہنما تھے۔جین آچاریہ کے ذریعہ کئے گئے تعلیمی اداروں کا ذکر کرتے ہوئے وزیراعظم نے ان کوششوں کی تعریف کی کہ انہوں نے تعلیم کے میدان میں ملک کو آتم نربھر بنایا اور پنجاب، راجستھان، گجرات، مہاراشٹر اور اترپردیش میں بہت سے ادارے قائم کئے جہاں پر ہندوستانی قدروں کی تعلیم دی جاتی ہے۔ انہوں نے کہاکہ ان اداروں نے ملک کو کئی صنعت کار، جج، ڈاکٹر اور انجینئر فراہم کئے ہیں۔ وزیراعظم نے کہاکہ عورتوں کی تعلیم کے میدان میں ان اداروں کی کوششوں کے لئے پورا ملک احسان مند ہے۔ان اداروں نے مشکل دور میں بھی عورتوں کی تعلیم کے چراغ کو جلائے رکھا۔ جین ا ٓچاریہ نے لڑکیوں کے لئے کئی ادارے قائم کئے اور عورتوں کو قومی دھارے میں شامل کیا۔ انہوں نے کہاکہ آچاریہ وجے ولبھ جی کی پوری زندگی ہمدردی، تحمل اور تمام جانداروں کے لئے محبت سے بھری ہوئی تھی۔ انہی کی بدولت آج ملک میں پرندوں کے کئی اسپتال اور گئوشالائیں کام کررہی ہیں۔ یہ کوئی معمولی ادارے نہیں ہیں بلکہ یہ ہندوستان کی روح اور ہندوستان اورہندوستانی قدروں کی شناخت ہیں۔
وزیر اعظم جموں میں

نئی دہلی،03 فروری/ جموں و کشمیر کے دورے کے دوسرے مرحلے میں وزیراعظم نریندر مودی نے جموں کا دورہ کیا۔ انہوں نے ریاست میں بنیادی ڈھانچے کو فروغ دینے کے لئے ترقیاتی منصوبوں کی ایک سیریز کا اعلان کیا۔ وزیراعظم آج لیہ، جموں اور سرینگر کے ایک روزہ دورے پر ہیں۔ وزیر اعظم نے جموں دورے کے دوران سامبا کے وجے پور میں ایمس کا سنگ بنیاد رکھا۔ وزیر اعظم مودی نے کہا کہ ایمس کے قیام سے لوگوں معیاری صحت کی دیکھ بھال کی سہولت فراہم ہوگی اور علاقے میں حفظان صحت کے پیشہ ور افراد کی کمی دور ہوگی۔ وزیراعظم نے اعلان کیا کہ جموں و کشمیر میڈیکل کالجوں میں جلد ہی 500 مزید نشستیں شامل کی جائیں گی۔ وزیر اعظم نے آج یونیورسٹی انسٹی ٹیوٹ آف انجینئرنگ اینڈ ٹیکنالوجی، کٹھوا کا افتتاح کرتے ہوئے خوشی کا اظہار کیا کہ جموں کے نوجوانوں کو معاشی اعتبار سے کمزور لوگوں کے لیے مخصوص 10 فیصد کوٹا سے مستفید ہوں گے۔ انہوں نے جموں میں انڈین انسٹی ٹیوٹ آف ماس کمیونیکشن کے شمالی علاقائی مرکز کے احاطے کا سنگ بنیاد بھی رکھا۔ کیمپس ٹی ایم اے ٹی کا قیام تعلیمی سال2012-13 میں عمل میں آیا تھا اور اس کے بعد سے یہ ایک عارضی عمارت سے کام کر رہا ہے۔ وزیر اعظم نے جموں کے کشتواڑ میں 624 میگاواٹ کی كیرو پن بجلی منصوبے اور 850 میگاواٹ رےٹل ہائیڈرو الیکٹرک پروجیکٹ کا سنگ بنیاد رکھا۔ انہوں نے کہا، ‘‘علاقے میں نئے بجلی منصوبے نوجوانوں کو روزگار فراہم کریں گے’’۔ وزیراعظم نے جموں و کشمیر میں سوبھاگیہ اسکیم کے تحت گھروں میں 100 فیصد بجلی فراہمی کا اعلان کیا۔ وادی کشمیری میں کشمیری مہاجرین کارکنوں کے لئے وزیر اعظم نے ٹرانزٹ ہاؤسنگ کی تعمیر کے لئے سنگ بنیاد رکھی۔ انہوں نے اعلان کیا کہ بے گھر کشمیریوں کو 3،000 عہدوں کے لئے تقرر کیا جائے گا۔ انہوں نے کہا، ‘‘ہندوستان اس صورتحال نہیں بھولے گا جن حالات پنڈتوں کو اپنا گھر چھوڑنا پڑا۔’’انہوں نے کہا کہ ملک کو یقینی طور پر ان لوگوں کے ساتھ کھڑا ہونا چاہئے جنہیں پڑوسی ممالک کی جانب سے ظلم کا نشانہ بننا پڑ رہا ہے۔ وزیر اعظم نے قومی دریا کے تحفظ کا منصوبہ (این آر سی پی) کے تحت دیویکا اور تاوی دریاؤں کے آلودگی کو کم کرنے کے مقصد سے اس منصوبے کا سنگ بنیاد رکھا۔ یہ منصوبہ مارچ 2021 تک مکمل ہوجائے گا۔ وزیراعظم نے کہا کہ سرحدوں پر ہمارے فوجیوں کی حفاظت کے لئے 14000 بنکر تعمیر کیے گئے ہیں۔ انہوں نے کہا کہ سابقہ حکومت نے 500 کروڑ روپے کی گرانٹ کے ساتھ او آر او پی کو بیوقوف بنانے کی کوشش کی تھی جبکہ ہم نے 35000 کروڑ روپے مختص کئے ہیں۔ انہوں نے کہا کہ اگر سابق حکمراں سرگرم رہے ہوتے کرتار پور صاحب ہندوستان کا حصہ ہوتا۔ آج کے جموں دورہ کی ایک اور خاص وزیر اعظم کے ذریعہ سجوال میں دریائے چناب پر 1640 میٹر چوڑائی کے دو راہداریوں والے پل کا سنگ بنیاد رکھا جانا تھا۔ یہ سجوال اور اندری پٹين کی آبادی کے لئے ایک متبادل راستہ فراہم کرے گا جس سے دونوں مقامات کے درمیان کے سفر کی دوری 47 کلومیٹر سے کم ہوکر 5 کلومیٹر تک ہو جائے گی۔تقریب کے دوران، وزیراعظم نے کہا کہ جموں و کشمیر میں کنیکٹوٹی کو بہتر بنانے کے لئے 40،000 کروڑ روپے منظور کئے گئے ہیں۔ ۔ ۔ ۔ ۔ ۔ ۔ ۔ ۔ ۔ ۔ (م ن ۔ رض۔ را( ,
ڈیجیٹل انڈیا کے مستفیدین کے ساتھ وزیراعظم کی بات چیت کا متن

پچھلے کچھ دنوں سے مجھے سرکار کی مختلف اسکیموں کے، ملک بھر کے جو فائدہ حاصل کرنے والے ہیں، ان سے سب سے روبرو ہونے کا، بات چیت کرنے کا، ان کو سننے کا موقع ملا اور میں کہہ سکتا ہوں کہ میرے لئے یہ ایک انوکھا تجربہ ہے۔ اور ہمیشہ اس بات کا قائل ہوں کہ فائلوں سے پرے، زندگی بھی ہوتی ہے اور زندگی میں جو تبدیلی آتی ہے، جب اس کو سیدھا لوگوں سے سنا، اُن کے تجربات کو جانا تو دل کو بہت ہی سکون ملتا ہے۔ اور کام کرنے کی ایک نئی توانائی بھی مجھے آپ لوگوں سے ملتی ہے۔ آج ڈیجیٹل انڈیا کی کچھ اسکیموں سے فائدہ اٹھانے والوں سے بات چیت کرنے کا موقع ملا ہے۔ مجھے بتایا گیا ہے کہ آج کے اس پروگرام میں ملک بھر کے قریب تین لاکھ مشترکہ سروس سینٹر ان کے سبھی منسلک ہونے کا مجھے موقع ملا ہے۔ ان سی ایس سی کو چلانے والے وی ایل ای اور شہری ان سے الگ الگ طرح کی خدمات لے رہے ہیں، وہ سب آج یہاں موجود ہیں۔ اس کے علاوہ ملک بھر کے این آئی سی سینٹر کے وسیلے سے ڈیجیٹل انڈیا سے فائدہ اٹھانے والے وہاں بھی جمع ہوئے ہیں۔ 1600 سے زیادہ تنظیمیں، جو نیشنل نالج نیٹ ورک، این کے این، اُن سے وابستہ ہیں۔ ان کے طلبا، محققین، سائنس داں، پروفیسر، یہ سب ہمارے ساتھ ہیں۔ ملک بھر میں سرکار کی اسکیموں سے جو بی پی او قائم ہوئے ہیں، اُن کے نوجوان اپنے اپنے بی پی او مرکز سے بھی اس پروگرام میں ہمارے ساتھ ہیں۔ اتنا ہی نہیں، موبائل مینوفیکچرنگ یونٹوں میں کام کرنے والے نوجوان بھی ہمیں اپنی اپنی یونٹس بھی دکھائیں گے اور وہ کچھ بات چیت ہم سے کریں گے۔ ملک بھر میں لاکھوں کی تعداد میں mygove vol کسان بھائیوں اور بہنوں کو لاکر بٹھائیے۔ میں ان سے بات کروں گا اور ان سے چرچا کروں گا۔ زراعت کے میدان میں کیسے تبدیلی آرہی ہے۔ ایک گاؤں کا شخص بھی اس کا کیسے فائدہ اٹھاسکتا ہے، وہ باتیں میں کرنا چاہتا ہوں۔ اور میں ان کے تجربے بھی سننا چاہتا ہوں۔ تو دوستو مجھے آج بہت اچھا لگا۔ میرے ہندوستان میں جو تبدیلی آرہی ہے، جو تبدیلی آپ لوگ لارہے ہیں اور اپنی انگلی کی طاقت سے لارہے ہیں۔ یہ ترقی، یہ اعتماد، یہ فروغ، اصلاح، کارکردگی، کایاپلٹ، اس کو پورا کرنے والا ہے۔ میں پھر ایک بار آپ سب کو بہت بہت نیک خواہشات پیش کرتا ہوں۔ ساتھ ہی بہت بہت شکریہ ادا کرتا ہوں۔ نمستے۔ ۔۔۔۔۔۔۔۔۔۔۔۔۔۔۔۔۔۔۔۔۔۔
اوریہ، اترپردیش میں رونما ہوئے سڑک حادثے میں  ہوئے جانی اتلاف پر وزیراعظم کی تعزیت

نئی دہلی، 16 ؍مئی، 2020،وزیراعظم جناب نریندر مودی نے اوریہ اترپردیش میں وقوع پذیر ہوئے سڑک حادثے میں ہوئے جانی اتلاف پر تعزیت کا اظہار کیا ہے۔ وزیراعظم نے اپنے پیغام میں کہا ہے کہ اترپردیش کے اوریہ میں سڑک حادثہ ازحد اندوہناک ہے۔ حکومت راحتی کاموں میں مستعدی سے مصروف ہے۔ اس حادثے میں فوت ہوئے لوگوں کے متعلقین کے تئیں میں اپنی تعزیت پیش کرتا ہوں۔ ساتھ ہی مجروحین کے جلد ازجلد روبہ صحت ہونے کی تمنا کرتاہوں۔ ۔۔۔۔۔۔۔۔۔۔۔ م ن۔ک ا۔
وزیراعظم اور  امریکہ  کے صدر کے درمیان ٹیلی فون پر بات چیت

نئی دہلی، 4 اپریل 2020، وزیراعظم جناب نریندر مودی نے آج امریکہ کے صدر عزت مآب ڈونالڈ ٹرمپ کے ساتھ آج ٹیلی فون پر بات چیت کی۔ دونوں لیڈروں نے کووڈ۔ 19 عالمی وبا اور عالمی خوشحالی اور معیشت پر اس کے اثرات پر تبادلہ خیال کیا ۔ وزیراعظم نے امریکہ میں ہونے والے جانی نقصان پر گہری تعزیت کا اظہار کیا اور جو لوگ اس بیماری میں مبتلا ہیں، ان کی جلد صحت یابی کے لئے دعا کی ۔ دونوں ملکوں کے درمیان خصوصی تعلقات پر زور دیتےہوئے وزیراعظم اس عالمی بحران پر قابو پانے میں امریکہ کے ساتھ ہندوستان کے اتحاد کا اعادہ کیا۔ دونوں لیڈروں نے کووڈ۔ 19 سے پرعزم اور موثر طریقے سے لڑنے کے لئے ہند۔ امریکی شراکت داری کی پوری طاقت لگانے پر اتفا کیا۔ وزیراعظم اور امریکہ صدر نے اس وبا کے ٹحت اور معیشت پر پڑنے والے اثرات کو کم کرنے کے لئے دونوں ملکوں میں کئے جانے والے متعلقہ اقدامات سے ایک دوسرے کو واقف کرایا۔ دونوں لیڈروں نے ایسے مشکل دور میں جسمانی اور ذہنی صحت کو یقینی بنانے کے لئے یوگا اور آیوروید (روایت ہندوستانی جڑی بوٹیوں کا طریقہ علاج) جیسے طریقوں کی اہمیت کا بھی ذکر کیا۔ انہوں نے عالمی کووڈ۔ 19 بحران کے سلسلے میں دونوں ملکوں کے افسروں کے قریبی رابطے میں رہنے پر بھی اتفاق کیا۔ ۔۔۔۔۔۔۔۔۔۔۔ م ن۔ ا گ۔ن ا۔